MLDataScientist/Wikipedia-uzbek-2024-05-01 huggingface dataset:
William Hersey Hopkins

William Hersey Hopkins (20-dekabr 1841-yil – 17-dekabr 1919-yil) — amerikalik akademik, Goucher kollejining ilk rahbari boʻlib ishlagan. Annapolis (Maryland)da  St. John kollejida vaqtinchalik rahbar sifatida faoliyat olib borgan.

Hayoti 
Hopkins 1841-yil 20-dekabrda Maryland shtatining Greensboro shahrida tugʻilgan. Uning otasi James Hopkins va onasi Elizabeth Clarke Lyden. 1851-yilda uning oilasi Marylandning Annapolis shahriga koʻchib oʻtadi. Shundan keyin Hopkins St. John kolleji qoshidagi boshlangʻich maktabda oʻqishini davom ettiradi. U oʻrta maxsus taʼlimni davom ettirish maqsadida shu kollejda oʻqigan.

Akademik faoliyati 
1859-yilda oʻqishni tamomlagach, St. John kollejida ishlaydi. Oradan bir qancha vaqt oʻtib, AQShda fuqarolar urushi boshlanadi va natijasida taʼlim muassasalari yopiladi. Shundan keyin u vaqtinchalik Marylanddagi Anne Arundel okrugi akademiyasida dars bergan va oradan vaqt oʻtib u yerga direktor etib tayinlangan. 1866-yilda Hopkins St. John kollejiga qaytadi va u yerda vitse-prezident lavozimiga koʻtariladi. 1884-yilda St. John kollejining oʻsha paytdagi rahbari John McDowell Leavitt isteʼfoga chiqqach, Hopkins uning vazifasini vaqtinchalik bajaruvchi etib tayinlanadi. U ikki yil davomida ushbu lavozimda ishlagan. 1886-yilda yangi tashkil qilingan Baltimoredagi ayollar kolleji yaʼni hozirgi Goucher kollejining rahbari lavozimiga tayinlangan va keyingi faoliyatini shu kollejda davom ettirgan.

Goucher kollejining ilk rahbari sifatida Hopkins ushbu muassasaning rivoshlanishi va yuksalishida muhim rol oʻynagan.

Manbalar
Kunitachi (Tokio)

– Tokio Metropolisining gʻarbiy qismida joylashgan shahar. 2021-yil 1-aprel holatiga koʻra, shaharda 38,825 ta xonadon mavjud va 76.423 kishi istiqomat qiladi. Aholi zichligi har bir  km2ga 9,400 kishini tashkil qiladi. Aholining taxminan 41,9 foizini 65 yoshdan oshganlar tashkil qiladi. Shaharning umumiy maydoni 8.15 kvadrat kilometrdir.

Geografiyasi 
Kunitachi shahri Tokio Metropolisining geografik markazidagi Musashino platosida joylashgan. Kunitachi oʻzining Daigaku Dori (Universitet xiyoboni) koʻchasi bilan mashhur. Sakura daraxtlari bilan qoplangan ushbu bulvar Kunitachi stantsiyasidan Chuo magistral liniyasi boʻylab Tama daryosi qirgʻoqlari tomon choʻzilgan.

Qoʻshni munitsipalitetlar 
Tokio Metropolisi
 Fuchu
 Kokubunji
 Tachikawa
 Hino

Iqlimi 
Kunitachi nam subtropik iqlimga ega. Yozi issiq va qishi salqin, qor yogʻmaydi. Kunitachida oʻrtacha yillik harorat 13,9°C. Yillik oʻrtacha yogʻin miqdori 1647 mm, eng yomgʻirli oy esa sentyabr hisoblanadi. Avgustda eng yuqori harorat 25,4°C atrofida, eng past harorat esa yanvarda 2,5°C atrofida.

Demografiyasi 
Yaponiya aholini roʻyxatga olish maʼlumotlariga koʻra, Kunitachi aholisi urushdan keyingi bir necha oʻn yilliklarda juda tez oʻsib bordi. Ammo 1980-yillardan boshlab oʻsish sur’ati pasaygan.

Tarixi 
Kunitachi shahri tarixiy Koshu Kaido yoʻlining (Edo davridagi savdo yoʻli) Edo va Kofu shaharlarini Kai provinsiyasi (hozirgi kundagi Yamanashi prefekturasi) bilan bogʻlagan yoʻnalishi yoqasida joylashgan. Bu hududlar oʻzining koʻp sonli buloqlari bilan ajralib turardi. Ishida, Aoyagi va Yabo qishloqlari Kanagava prefekturasining Tama tumani tarkibida, 1889-yil 1-aprelda zamonaviy munitsipalitetlar tizimi yaratilayotganda tashkil etilgan. Tuman 1893-yilda Kanagavadan ajratib olinib Tokioga tarkibiga qoʻshilgan. 1920-yilda Kunitachi Seibu kompaniyasi asoschisi Kojiro Tsutsumi qoʻlga kiritdi va keng koʻlamli rejalashtirilgan shahar qurilishini boshlab yubordi. Tsutsumi hududni Germaniyaning Göttingen shahri namunasidagi universitet shaharchasiga aylantirish niyatida edi.

1951-yilda Kunitachi shaharchasini tashkil qilish uchun Ishida, Aoyagi va Yabo qishloqlari birlashtirildi. 1967-yil 1-yanvarda Kunitachiga shahar maqomiga berildi

Hukumati 
Kunitachi toʻgʻridan-toʻgʻri saylanadigan hokim va 22 aʼzodan iborat bir palatali shahar kengashidan tashkil topgan hokim-kengash boshqaruv shakliga ega. Kunitachi Kokubunji shahri bilan birgalikda Tokio Metropolisi Assambleyasiga ikki nafar aʼzosini qoʻshadi. Milliy siyosat nuqtai nazaridan shahar Yaponiya Dietining quyi palatasi nazoratidagi Tokio 21-okrug maʼmuriy birligi tarkibiga kiradi.

Iqtisodiyoti 
Kunitachi hamon universitet shahrchasi boʻlib qolmoqda. Unda sanoat va davlat ahamiyatidagi binolar mavjud emas. 2015-yilgi aholini roʻyxatga olish maʼlumotlariga koʻra, har kuni Kunitachi aholisining 25,1 foizi Tokio markaziga qatnaydi.

Transporti

Temir yoʻl 
 JR East – Chuo Asosiy Yo'nalishi
 Kunitachi
 JR East– Nambu Yo'nalisi
 Yaho – Yagawa

Magistral yoʻllar 
  Chūō Expressway
 20-sonli miliy marshrut

Diqqatga sazovor joylar 
 Yabo Tenman-gū, Sinto ziyoratgohi. Milodiy 903-yilda qurilgan.

Manbalar
Sunchon milliy universiteti

Sunchon milliy universiteti (SNU) – 1935-yilda tashkil etilgan davlat oliy taʼlim muassasasi  boʻlib, Janubiy Koreyaning Jeollanam-do oroli, Sunchon shahrida joylashgan.
Universitet oltita kollej va beshta kasb-hunar maktabini oʻz ichiga oladi. Bular: tabiiy resurslar kolleji, ijtimoiy fanlar kolleji, gumanitar fanlar va sanʼat kolleji, muhandislik kolleji, taʼlim kolleji va farmatsevtika kolleji.
Shuningdek,10 ga yaqin chet el universitetlari bilan talabalar almashinuvi dasturlari boʻyicha shartnomalarga ega. Masalan,Sheffild universiteti, Oklaxoma universiteti va Missuri universitetlari bilan bakalavriat almashinuv dasturini amalga oshiradi.

Tarixi 
Sunchon milliy universiteti 1935-yilda „Sunchon davlat qishloq xoʻjaligi maktabi“ sifatida tashkil etilgan. Keyin u Sunchon qishloq xoʻjaligi politexnika maktabideb oʻzgartirgan(1973), 1979-yilda esa oliy oʻquv yurti sifatida roʻyxatdan oʻtgan. 1982-yilda universitet toʻliq toʻrt yillik universitetga aylangan va oʻnta kafedra tashkil etilgan. 1987-yilda aspirantura dasturi ham qoʻshilgan.

Reytingi 
Sunchon milliy universiteti „URAP World University Rankings (2013)“ reytingida 1351-oʻrinni egallagan.  „QS World University Rankings“ ga koʻra universitet Osiyoda 201-oʻrinni egallagan. "ICU World University Rankings" (2013) reytingida Sunchon universiteti Koreyada 36-oʻrin deb topilgan.

Yotoqxonalar 
Sunchon milliy universiteti Janubiy Koreyadagi eng yaxshi yotoqxonalardan biriga ega. Yotoqxona 5 ta bino (Cheongwoongwan, Hyangrimgwan, Changjogwan, erkaklar uchun Hyangrimgwan, ayollar uchun Jinligwan kampusi) va 1 ta maʼmuriy binodan iborat. Har bir yotoqxona binosida kompyuter xonasi, dam olish xonasi, kir yuvish xonasi mavjud boʻlib, yuqori tezlikdagi internet, aloqa tizimlari va yordamchi vositalar bilan taʼminlangan.

Manbalar

Havolalar 

Universitetlar
Taʼlim
Şakir Bayhan

Şakir Bayhan (1938-yil 4-oktabr – 2019-yil 15-fevral)  – turk leksikografi va oʻrmon xoʻjaligi muhandisi.

Yoshligi 
U 1938-yilda Chernogoriyaning Bijelo Polye shahrida tugʻilgan. U Ikkinchi jahon urushi paytida Germaniya bosqinining bosimi ostida ushbu kichik shaharchada boshlangʻich maktabda oʻqigan.

Serbiyaning Novi Pazar shahrida oʻrta maktabni tamomlagan. Soʻng, 1959-yilda oilasi bilan Turkiyaga koʻchdi.

1969-yilda Istanbul universitetining oʻrmon xoʻjaligi fakultetini oʻrmon muhandisi sifatida tamomladi. Soʻng Turkiya Oʻrmon xoʻjaligi vazirligida bosh oʻrmon muhandisi lavozimida ishlay boshladi va 2002-yilda nafaqaga chiqdi.

Leksikografiya ishlari 
Universitet yillarida u sobiq Yugoslaviya tillari (bosniya, serb, xorvat) ustida ishlay boshlagan.

1969—1970-yillarda harbiy xizmatda boʻlganida Gʻarbiy Bolqon tillari boʻyicha tadqiqotlar qilgan. Keyinchalik 9 yillik mehnati natijasida 15000 soʻzdan iborat qoʻlda yozilgan serbcha-xorvatcha/turkcha lugʻat tayyorladi. U 2000-yillarning boshida Turk tillari uyushmasi bilan hamkorlikda ish boshlagan. Bu hamkorlik va mashaqqatli mehnat natijasida 2015-yilda 30.000 dan ortiq soʻzli bosniyacha/turkcha lugʻatni tuzishdi.

U Bolqon mamlakatlarida yashovchi yoki bir necha yillar avval uchinchi mamlakatlarga koʻchib kelgan lugʻatshunos va tilshunos olimlar hamkorligida eski soʻzlar, idiomalar, sinonimlarni kashf borasida Bolqon tillarini oʻrganishga ham katta hissa qoʻshgan

Uning nashrlari koʻplab tilshunoslar, lugʻatshunoslar va akademiklar tomonidan akademik yozuvlar uchun manba sifatida va Bolqon madaniyati, siyosati va boshqa masalalarga oid maqolalarda foydalaniladi.

Manbalar 

2019-yilda vafot etganlar
1938-yilda tugʻilganlar
Yarikbay Abdulqodirov

Yarikbay Shomatovich Abdulqodirov (1901-yil 25-yanvar, Terek viloyati Kizlyar tumani – 1988-yil, Dogʻiston SSSR Chervlyonnye Buruniy) – kolxozchi, zotdor chorvachilik sovxozining katta choʻponi. SSSR Davlat xoʻjalik vazirligining „Chervlyonnye Buruny“ fermer xoʻjaligi, Karanogay viloyati. Sotsialistik Mehnat Qahramoni (1949).

Biografiyasi 
1901-yilda Terek viloyatidagi Noʻgʻay dashti hududida noʻgʻay dehqonlari oilasida tugʻilgan. U bolaligidan fermada mehnat qilib yurgan. Boshlangʻich taʼlim olgan. 20-yillarning oxiridan boshlab u Qoranoʻgʻay tumanidagi „Chervlyonnye Buruny“ sovxozida choʻpon boʻlib ishlagan. 1943-yilda katta choʻpon etib tayinlandi. U Dogʻistonda birinchilardan boʻlib qoʻylarni boqish usulini qoʻllagan. 1951-yilda tasdiqlangan Grozniy nozik junli zotini yaratishda ishtirok etgan.

1948-yilda qishki ogʻir sharoitlardan soʻng suruvni parvarishlab, har 100 qoʻydan oʻrtacha 127 qoʻzi oldi. Oʻsha yili u har bir qoʻydan oʻrtacha 7,2 kilogramm jun oldi. Ushbu mehnat yutuqlari uchun u Lenin ordeni bilan taqdirlangan. 1948-yilda sovxoz davlatga chorvachilik va dala mahsulotlarini topshirish rejasini bajarib, chorvachilikni rivojlantirish davlat rejasini bajargani uchun 1948-yilda chorvachilikning yuqori mahsuldorligiga erishgani uchun 1949-yilda Sotsialistik Mehnat Qahramoni unvoni bilan taqdirlandi.

U har yili qoʻychilikda ajoyib mehnat yutuqlarini koʻrsatdi. 1959-yilda 700 ta hayvondan iborat suruvga xizmat qildi. Bu yil har 100 bosh qoʻydan oʻrtacha 132 qoʻzi, oʻrtacha 8,3 kilogramm jun olgan. 1960-yilda har 100 qoʻydan 128 qoʻzi, 11 kilogramm jun olgan.

1961-yilda nafaqaga chiqdi. Oʻlimigacha qoʻychilik bilan shugʻullanishda davom etdi. 1988-yilda vafot etgan.

Mukofotlari 

 Sotsialistik Mehnat Qahramoni – SSSR Oliy Kengashi Prezidiumining 1949-yil 9-oktyabrdagi farmoni bilan.
 Lenin ordeni – ikki marta (27.07.1948; 1949)
 Mehnat Qizil Bayroq ordeni (3.12.1951)
 Dogʻistonning eng yaxshi choʻponi

Manbalar

Havolalar 

 Djamaludin Djambulaev, Proslavivshie nashu step i nash narod// Dagestanskie ogni, vipusk № 435—436

Mehnat Qizil Bayroq ordeni sohiblari
Lenin ordeni sohiblari
Sotsialistik Mehnat Qahramonlari
1988-yilda vafot etganlar
1901-yilda tugʻilganlar
25-yanvarda tugʻilganlar
Prokopenko Anna Porfirovna

Anna Porfirovna Prokopenko, (yana bir varianti – Prokofyevna) (1915-yil, Belgorod viloyati, Rossiya imperiyasi – vafot etgan yili maʼlum emas, Lastovtsi qishlogʻi, Ukraina) Gruziya SSR, Maxaradze tumani, SSSR Qishloq xoʻjaligi vazirligining Nasakiral sovxozi ishchisi. Sotsialistik Mehnat Qahramoni (1949).

Hayoti va faoliyati 
Anna Prokopenko 1915-yilda Belgorod viloyatida oddiy qishloq oilasida tugʻilgan. U boshlangʻich taʼlimni tugatgandan soʻng qishloq xoʻjaligida ishlaydi. 1933-yilda Maharaj tumanidagi Nasakirol sovxozining choy plantatsiyasida ishlagan, 1940-yillarda uning direktori Gʻarjaladze Mixail Gʻorgiyevich boʻlgan. Anna Prokpenko 1950-yilda oʻzining mehnat yutuqlari uchun Lenin ordeni bilan taqdirlandi.

Anna Prokopenko faoliyat yuritayotgan kolxoz 1950-yilda 0,5 gektar maydonda 6297 kilogramm yashil choy barglarini yetishtirishga muvaffaq boʻldi va shu munosabat bilan SSSR Oliy Kengashi Prezidiumining 1949-yil 9-avgustdagi farmoni bilan „1950-yilda yuqori sifatli yashil choy barglaridan yuqori hosil olgani uchun Sotsialistik Mehnat Qahramoni“ unvoni, Lenin ordeni va Oʻroq va bolgʻa oltin medallari bilan taqdirlangan (6160-son).

Xuddi shu farmon bilan Nasakiral sovxozining boshqa ishchilari Mariya Timofeevna Ivaxnova, Irina Artyomovna Kovaleva, Praskovya Yakovlevna Sotnik, Lidiya Terentyevna Topchieva va Elena Afanasyevna Fedorovalar ham Sotsialistik Mehnat Qahramoni unvoni bilan taqdirlangan.

Anna Prokopenko nafaqaga chiqqanidan keyin Kveda-Nasakirali qishlogʻida yashadi.

1968-yildan buyon kasaba uyushma ahamiyatidagi shaxsiy nafaqaxoʻr boʻlib kelgan. 1990-yillarning boshlarida u Xmelnitskiy viloyati, Lastovtsi qishlogʻidagi oʻgʻlining uyiga koʻchib oʻtdi.

Uning oʻlim sanasi maʼlum emas (2008-yil apreldan keyin).

Mukofotlari 
 Sotsialistik Mehnat Qahramoni
 Lenin ordeni – ikki marta (07.05.1949; 1951)

Manbalar

Adabiyot 

 Musafirova O. Poslednie geroi // Komsomolskaya pravda v Ukraine : gazeta. – 2008. – 29 aprelya.

Havolalar 

 Prokopenko Anna Porfirovna  (rus.). Sayt „Geroi strani“.
Lenin ordeni sohiblari
Sotsialistik Mehnat Qahramonlari
1915-yilda tugʻilganlar
Kahiani Isidor Nestorovich

Isidor Nestorovich Kahiani (1904-yil Kutaisi guberniyasi, Suxumi tumani Gagida qishlogʻi, Rossiya imperiyasi tavallud topgan — vafot etgan yili nomaʼlum, Gali viloyati Gagida qishlogʻi, Abxaziya ASSR, Gruziya SSR) Gali viloyati, Abxaziyada ''Chita Chxoriya'' kolxozining brigadiri sifatida faoliyat yuritgan. ASSR Sotsialistik Mehnat Qahramoni (1948).

Hayoti va faoliyati 
Isidor Kahiani 1904-yilda Suxumi tumani Gagida qishlogʻida dehqon oilasida tugʻilgan. Millati gruzin.

I.N.Kahiani yoshligidan dehqonchilik bilan shug‘ullangan. Qishloq xoʻjaligini kollektivlashtirish boshlanishi bilan Isidor Nesterovich mahalliy qishloq xoʻjaligi arteliga qoʻshildi, keyinchalik qishloq xoʻjaligi arteli Gali viloyatidagi Chita Chxoriya kolxoziga aylantirildi va unda Isidor Kahiani dala ekinlari brigadasi brigadiri boʻlib faoliyat yurita boshladi.

1947-yilda u rahbarlik qilgan brigada 6 gektar maydonning har gektaridan o‘rtacha 70,5 sentnerdan makkajo‘xori yigʻib oldi. Shu munosabat bilan I.N.Kahianiga SSSR Oliy Kengashi Prezidiumining 1948-yil 21-fevraldagi farmoni bilan Lenin ordeni va “1947-yilda makkajoʻxori va bugʻdoydan yuqori hosil olgani uchun” Sotsialistik Mehnat Qahramoni unvoni hamda O'roq va bolg'a oltin medali berildi (№ 698).

Xuddi shu farmon bilan Chita Chxoriya kolxozining brigadiri Avksentiy Zosimovich Sheliya, jamoa aʻzolari Kalistrat Petrovich Djalagoniya, Dzika Rostomovich Kvaratsxeliya va Viktor Basaevich Patsatsiyaga ham Sotsialistik Mehnat Qahramoni unvoni berildi. Keyingi yillarda I.N.Kaxiani brigadasi ishchilari makkajo‘xori va yashil choy barglaridan yuqori hosil olishda davom etdilar. U oʻzi tugʻilgan Gali tumanidagi Gagida (Gogida) qishlogʻida yashagan. Uning vafot etgan sanasi aniqlanmagan.

Mukofotlari 
Lenin ordeni (21.02.1948)

Havolalar 

 Кахиани Исидор Несторович  (рус.). Сайт «Герои страны».

Manbalar 

Lenin ordeni sohiblari
Sotsialistik Mehnat Qahramonlari
1904-yilda tugʻilganlar
Biblioteca Vasconcelos

Biblioteca Vasconcelos ((Vasconcelos kutubxonasi), shuningdek, la Biblioteca Vasconcelos yoki la Vasconcelos nomi bilan ham tanilgan va matbuot tomonidan Megabiblioteca ("megakutubxona") deb nomlanadi) - Mexiko shahrining markazidagi kutubxona. U faylasuf va prezidentlikka sobiq nomzod va Meksika Milliy kutubxonasining sobiq prezidenti Jose Vasconcelosga bag'ishlangan. Kutubxona 38 000 kvadrat metr (409 000 sq fut) ga cho'zilgan va dastlabki rejalashtirilgan qiymati 954 million peso (taxminan 98 million AQSh dollari) bo'lgan. Meksika Kongressi 2006-yilgi byudjetni qisqartirish rejalarini, shu jumladan hukumatning barcha uch bo'g'inini qisqartirishni taklif qilgan. Milliy Harakat partiyasi (PAN) esa Enciclomedia va Vasconcelos kutubxonasi uchun mablag'larni saqlab qolgan muqobil byudjetni taqdim etgan.

Kutubxona Delegación Cuauhtémoc shahar markazida, metro, shahar atrofida yuruvchi poyezd va metrobus kesishadigan Buenavista vokzalida joylashgan. U meksikalik rassomlarning bir nechta haykallari bilan bezatilgan, jumladan Gabriel Orozkoning Ballena ( kit ) haykali binoning markazida joylashgan.

Tarixi 
Keyinchalik Meksika Prezidenti Vicente Fox 2006-yil 16-mayda kutubxonaning ochilish marosimini o'tkazgan va bu 21-asrning eng ilg'or inshootlaridan biri ekanligini va bu haqda butun dunyoda gapirishini aytgan. Ushbu inauguratsiya prezident 2006-yilgi prezidentlik saylovlari oldidan o'z yutuqlarini targ'ib qilishi kerak bo'lgan muddatdan bir hafta oldin bo'lib o'tgan.

Kutubxona 2007-yilning mart oyida qurilishdagi ba'zi nuqsonlar sababli yopilgan. Federatsiyaning Bosh Auditori 36 ta qurilish qoidabuzarliklarini aniqlagan va federal hukumatning davlat xizmatchilari uchun 13 ta javobgarlik to'g'risida ariza bergan. Aniqlangan qoidabuzarliklar orasida 15 million peso (taxminan 1,4 million dollar) qiymatidagi marmar bloklarni noto'g'ri joylashtirish ham bo'lgan.

Calderon boshqaruvi davrida kutubxona qurilishini qayta tiklash bo'yicha sa'y-harakatlar 32 million peso (taxminan 3 million AQSh dollari) miqdoridagi sarmoya bilan davom etgan.

Kutubxona 2008-yil noyabr oyida 22 oydan so'ng jamoatchilikka qayta ochilgan.

Arxitekturasi 
Kutubxona uchun loyiha taklifi meksikalik (yahudiy) arxitektorlar Alberto Kalach va Xuan Palomar tomonidan ishlab chiqilgan.

Manbalar

Tashqi havolalar 

 
 kalach.com
Kutubxona
Kaydion Gabriel

Kaydion Gabriel (1990-yilning 1-dekabrda Trinidad va Tobagoda tugʻilgan) – trinidadlik futbolchi.

Karyera 
Himoyachi, yarim himoyachi, gʻolib yoki hujumchi sifatida harakat qila oladigan Gabriel jamoadoshlari tomonidan Ivory Coast terma jamoasi futbolchisi Dide Drogba sharafiga „Drogba“ laqabini oldi.

Gabriel 2013/14, 2015/16 va 2016/17-yillarda „Central“ bilan ketma-ket 3 marta Trinidadning eng yuqori pogʻonasida gʻolib chiqdi.

Manbalar

Tashqi havolalar 

 Kaydion Gabriel Soccerwayda
1990-yilda tugʻilganlar
Yashayotgan insonlar
Erkak futbol himoyachilari
Futboldagi erkak hujumchilar
Rafail Bichievich

Rafail Bichievich Ugrexelidze (1905-yil, Tiflis viloyati, Borchalinskiy tumani, Rossiya imperiyasi – vafot etgan yili nomaʼlum, Bolnisi viloyati, Gruziya SSR) Gruziya SSR Bolnisi viloyati Stalin nomidagi kolxoz rahbari. Sotsialistik Mehnat Qahramoni (1950-yil).

Biografiya 
Rafail Bichievich 1905-yilda Borchali tumanidagi aholi punktlaridan birida tugʻilgan. Yoshligidan dehqonchilik bilan shugʻullanib kelgan.

U 1930-yillarning oʻrtalaridan boshlab Bolnisi viloyatidagi Stalin nomidagi kolxozda ishlab, tamaki yetishtirishni boshlagan. R. B. Ugrexelidze 1942-yil mart oyida Qizil Armiya safiga safarbarlik uchun chaqirildi. R.Bichievich, shuningdek, Ulugʻ Vatan urushida qatnashgan va 774-piyoda polkida jang qilgan.

Demobilizatsiyadan soʻng u oʻz vataniga qaytib keldi va u yerda Bolnisi viloyati, Stalin nomidagi kolxozda Prokofiy Choxonelidze brigadasida rahbar boʻlib ishlashni davom ettirdi.

1949-yilda Rafail Bichievich rahbarligidagi boʻlinma 4,2 gektar maydonning har gektaridan oʻrtacha 28,4 sentnerdan Trapezond tamaki bargini yetishtirishga muvaffaq boʻldi va shu munosabat bilan SSSR Oliy Kengashi Prezidiumining 1950-yil 3-iyuldagi farmoni bilan u "1949 yilda makkajoʻxori, tamaki va kartoshkadan yuqori hosil olgani uchun" Sotsialistik Mehnat Qahramoni unvoni, Lenin ordeni va " Oʻroq va bolgʻa " oltin medallari bilan taqdirlandi (№ 5380). Xuddi shu farmon bilan katta ofitserlar Aleksandr Mixaylovich Asatiani, Vaxtang Aleksandrovich Asatiani va Levan Sofronovich Managadze ham Sotsialistik Mehnat Qahramoni unvoni bilan taqdirlangan. Yetti yillik reja (1959-1965) davridagi ish natijalariga koʻra Rafail Bichievichning katta mehnat yutuqlari Qizil Bayroq Mehnat ordeniga loyiq koʻrilgan  Rafail Bichievich nafaqaga chiqqanidan keyin Bolnisi viloyatida yashadi. Uning vafoti sanasi nomaʼlum.

Mukofotlar 
 Sotsialistik Mehnat Qahramoni
 Lenin ordeni
 Qizil Bayroq Mehnat ordeni (04.02.1966)

Havolalar

Manbalar 
Mehnat Qizil Bayroq ordeni sohiblari
Lenin ordeni sohiblari
Sotsialistik Mehnat Qahramonlari
1905-yilda tugʻilganlar
Kantariya Irodi Ivlonovich

Irodi Ivlonovich Kantariya ( 1913, Zugdidi tumani, Kutaisi viloyati, Rossiya imperiyasi da tug'ilgan— vafot etgan sanasi ma'lum emas, Zugdidi viloyati, Gruziya SSR )

Gruziya SSR Zugdidi viloyati «Komunisti» gazetasi nomidagi kolxoz raisi. 

Sotsialistik Mehnat Qahramoni (1949).

Biografiya 
Irodi Ivlonovich Kantariya 1913-yilda Zugdidi tumani (hozirgi Zugdidi munitsipaliteti ) qishloq aholi punktlaridan birida dehqon oilasida tug'ilgan. 

Ulug‘ Vatan urushi yillarida Zug‘didi tumanidagi “Kommunisti” gazetasi nomidagi kolxoz raisi etib saylangan.

1948-yilda Irodi Kantariya boshchiligidagi “Komunisti” kolxozi 12 gektar maydonning har gektaridan oʻrtacha 20,1 sentnerdan Samsun tamakisini davlatga topshirgan. SSSR Oliy Kengashi Prezidiumining 1949-yil 3-maydagi farmoni bilan unga Lenin ordeni va “1948-yilda makkajoʻxori va tamakidan yuqori hosil olgani uchun” Sotsialistik Mehnat Qahramoni unvoni hamda O'roq va bolg'a oltin medali berilgan  .

Xuddi shu Farmon bilan “Komunisti” gazetasi nomidagi kolxoz ishchisi Illarion Antonovich Antiyaga ham Sotsialistik Mehnat Qahramoni unvoni berilgan.

 Mukofotlar

 Герой Социалистического Труда
 Орден Ленина
 Орден Октябрьской Революции(08.04.1971)
 Орден «Знак Почёта» (14.02.1975)
 Медаль «За трудовую доблесть» (25.12.1959)
 Медаль «За трудовое отличие» (24.02.1946)

Eslatmalar

Adabiyot 

 SSSR Oliy Kengashi Prezidiumining 1949-yil 3-maydagi “Gruziya SSR yetakchi qishloq xoʻjaligi xodimlariga Sotsialistik Mehnat Qahramoni unvonini berish toʻgʻrisida”  Архивная копия  SSSR ishchilar deputatlari Sovetlari, No 105 (9945), 1949-yil 6-may.

Havolalar 

 Кантария Ироди Ивлонович  (рус.). Сайт «Герои страны».
Shavkatli mehnat uchun medali sohiblari
Hurmat Belgisi ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
1913-yilda tugʻilganlar
Isaak Barrou

Articles with hCards
Isaak Barrou (1630-yil oktabr – 1677-yil 4-may) ingliz nasroniy ilohiyotchisi va matematiki boʻlib, odatda kalkulus rivojlantirishdagi dastlabki roli uchun hurmatga sazovor boʻlgan. Barrou, shuningdek, nufuzli „Lukas matematika professori“ unvonining birinchi sohibi boʻlganligi bilan ajralib turadi, bu lavozimni keyinchalik uning shogirdi Isaak Nyuton egallagan.

Hayoti va ijodi 

Barrou Londonda tugʻilgan. Otasi Tomas Barrou zigʻir toʻqimachilik bilan shugʻullangan. 1624-yilda Tomas Annga uylangan va ularning oʻgʻli Isaak 1630-yilda tugʻilgan. Ann taxminan 1634-yilda vafot etgan.  Ikki yil ichida Tomas yana turmushga chiqgan; yangi turmush oʻrtogʻi Ketrin Oksid boʻlgan.

Isaak dastlab Charterxausdagi maktabga borgan. Keyin esa Felsted maktabiga borgan va u yerda joylashgan. U Felstedda yunon, ibroniy, lotin tillarini oʻrganib, universitetda oʻqishga tayyorgarlik koʻradi.  Soʻngra, Kembrijdagi Trinity kollejida oʻqishni davom ettiradi..U klassika va matematikada boshqalardan ajralib turar adi.1648-yilda ilmiy darajasini olgadi. Barrou 1652-yilda Jeyms Dyuportning talabasi sifatida Kembrijda magistr darajasini oladi; keyin Isaak kollejda bir necha yil yashagan va Kembrijdagi yunon professori lavozimiga nomzod boʻlgan.

Keyingi toʻrt yil davomida u Fransiya, Italiya, Smirna va Konstantinopol boʻylab sayohat qilgan va koʻplab sarguzashtlardan soʻng 1659-yilda Angliyaga qaytib kelgan. U jasurligi bilan mashhur edi. Ayniqsa, u oʻzining jasorati bilan oʻzi boʻlgan kemani qaroqchilar tomonidan qoʻlga tushishdan saqlab qolgani alohida taʼkidlangan. Isaak oʻsha davrning mutlaqo taʼsirchan shaxsi boʻlib, begʻubor hayot kechirib, oʻz xatti-harakatlarini ehtiyotkorlik va vijdon bilan amalga oshirgan. 

1660-yilda restavratsiyadan soʻng u Kembrij universitetida yunon tilining Regius professori,1662-yilda Gresham kollejida geometriya professori, 1663-yilda Kembrijdagi Lukas kafedrasining birinchi xodimi sifatida ishlagan. 1669-yilda u Isaak Nyuton uchun professorlik lavozimidan voz kechgan.  Taxminan oʻsha paytda Barrou oʻzining "Eʼtiqod koʻrgazmalari", „Rabbiyning ibodati“, „Dekalog“ va „Sacraments“ asarlarini yaratgan. Umrining qolgan qismida u oʻzini ilohiylikni oʻrganishga bagʻishlagan. U 1670-yilda qirollik mandati bilan ilohiyot fanlari doktori unvoniga sazovor boʻlgan va ikki yildan soʻng Trinity kollejining magistri (1672), u yerda kutubxonaga asos solgan va vafotigacha shu lavozimni egallagan.

Shuningdek qarang 

 Barrou oy krateri uning nomi bilan atalgan
 Gresham Geometriya professorlari

Manbalar 

1677-yilda vafot etganlar
1630-yilda tugʻilganlar
Matematik
Professor
Nyutonning ustozi